Odense Adresse-Contoirs Efterretninger, 1838-02-02
Jblandt de sidste befandtes begge Brødrene Masson, som sidste Efteraar udsatte en Priis paa Lord Gosfords Hoved. St. Eustache blev taget af 3 Regimenter Jnfanterie, som understøttedes af et ikke ubetydeligt Antal Rytterie og 3 Kanoner, der beskøde Kirken. Forgiæves forsvarede Canadierne sig med en velvedligeholdt Geværild: (de ere, som bekjendt, fortrinlige Skytter) Engellænderne vare dem alt for overlegne i Mandtal. Af Canadiernes Anførere faldt Dr. Chenier paa St. Eustaches Kirkegaard, Scott blev den 17 December taget tilfange ikke langt fra St. Therese, men Girod foretrak Døden for Fangenskab og skød sig en Kugle gjennem Hovedet. Gironard, Chartier og Peltier ere flygtede, men de engelske Frivillige, der agere Politibetjente, have besat alle Veie, ligesom det ogsaa var dem, der opsporede Dr. Nelson, der med en indiansk Anfører til Veiviser vankede om i Skovene. Oberst Maitland, der af Regjeringen var udsendt mod St. Scholastique og St. Therese, blev modtagen af 300 med en hvid Fane forsynede Mænd, der nedlagde Vaabnene for hans Fod. Rebellionen kan saaledes fortiden ansees for dæmpet i Nedrecanada. - J Øvrecanada har rigtignok Oberst Mac Nab indtaget Oprøreren Duncombes Hovedqvarteer, Scottland, efterat Duncombe, paa hvis Hoved Regjeringen havde sat en Priis af 2000 Dollars, Natten iforveien havde forladt det med sin af 400 Mand bestaaende Skare, men Duncombes Ven, Kenzie, holdt den i Niagara liggende temmelig store Øe NavyJsland stærkt forskandset, havde flere Kanoner, en 18 og 24 Pundinger deriblandt, og 150 amerikanske Frivillige ere alt stødte til ham, medens endnu flere paa Grændsen, ere beredte til at forene sig med ham trods den nordamerikanske Regjerings strenge Neutralitetsbefaling; i Buffalo, hvor Hvervingerne uafbrudt gaae for sig, bespottede Oprørerne Majorens og Civiløvrighedernes Trudsler. Det vil holde haardt at fordrive M Kenzie af hans fordeelagtige Stilling, som han netop har indtaget paa en Øe, der ligger midt mellem de engelske Besiddelser, og de nordamerikanske Fristater og som derfor er neutral. M Kenzie er derfor ved godt Mod og har udstedt en Proklamation, hvori han siger, at han af sine Venner i Fristaterne er bleven godt forsynet med Vaaben, og hvori han lover Enhver Frivillig, der støder til hans Partie, 300 Acres Land; tillige udsætter han en Belønning af 500 Pd. Sterling paa Sir Francis Hends (Gouvernørens) Hoved og befaler under streng Straf sine Folk at spare Royalisternes Eiendomme. Hans Fane er det verdenshistoriske trefarvede Banner, hvori to Stjerner ere afmalede. Jfølge private Efterretninger af 15 Decbr. havde Duncombe slaaet Oberst Mac Nabs Linietropper ogtvunget ham til at trække sig tilbage. Regjeringsbladene i Canada vise forresten i den hele Sag en roesværdig Maadeholdenhed og Sir John Colborne, som i de spanske Feldttog var den ved Waterlov faldne Helt, Thomas Pictons Bajonnet, har befalet de kgl. Tropper at skaane Husene, medens Sir Francis Head i Montreal har sat 20, for Høiforræderie anklagede Personer i Frihed og i en Proklamation lovet Enhver Tilgivelse, der nedlægger Vaabnene. - Medens Uafhængighedskrigen saaledes føres i Canada og det synes som om Regjeringens nuværende Autoriteter - thi Grev Durhams Udnævnelse til Generalgouvernør er endnu ikke kommen til Provindsen - lægge en roesværdig Mildhed for Dagen, synes det tvivlsomt, om den af Dronningen med saa udstrakte Fuldmagter begavede, forhenværende Gesandt i St. Petersborg, Lord Durham, vil gaae frem med samme Overbærelse: hans Yttringer i Overhusets Møde den 18 f. M. kunne i det Mindste fortolkes paa tvende Maader. "For min første Pligt - sagde han blandt Andet – vil jeg ansee, at gjøre Dronningens og den brittiske Krones Overherskab, Værdighed og Ære gieldende, og see paa, at Lovene fuldbyrdes selv i den fjerneste Hytte. Saalænge den ringeste Anledning gives til at ansee Kronens Værdighed og Loven Magt for krænket, vil jeg troe, ikke at have opfyldt min Pligt. Først efterat have opnaaet dette væsentlige Øiemed, vil jeg uden Hensyn til Partier - thi i Virkeligheden kjender jeg ikke noget fransk Parti - udstrække min Beskyttelse til Alle. Forfatningen er alt faktisk ophævet, ikke ved Parlamentets Beslutning, men ved CanadierneOprør. - Jo større imidlertid og jo meere dictatorisk min Myndighed er, desto hurtigere vil jeg atter nedlægge den. Frankerig. Efter flere Dages Afbrydelse holdt Deputeredekammeret den 25 f. M. atter et Møde, hvori Finantsministeren underrettede Medlemmerne om, at Budgettet ikke vilde blive dem forelagt heelt paa eengang, men stykkeviis, over hvilken Sønderlemmelse flere Deputerede beklagede sig, navnlig for Oversigtens Skyld. Krigsministeren indgav et Lovforslag angaaende en Pension af 10,000 Franes til Grevinde Damremont. -